DOPRINOS DON FRANE BULIĆA STAROKRŠĆANSKOJ 
ARHEOLOGIJI 

E m i 1 i o Marin 


Obljetnica smrti don Frane Bulića doista je prilika da, kroz sveobu¬ 
hvatno istraživanje života, djela i vremena te velike i znamenite ličnosti 
maše arheologije i kulture općenito, osvijetlimo udio koji je imao, kake 
u pojedinim segment ima naše nacionalne kulture, tako i u pojedinim 
arheološko-po vi jesnim disciplinama. Nesumnjivo, prvo mjesto među nji¬ 
ma zauzima udio Frane Bulića u starokršćanskoj arheologiji. U njoj je 
sigurno naj izrazit i ji doprinos Frane Bulića svjetskoj znanosti. 

Već za Bulićeva dugovječna života to je bilo jasno svim suvremenicima. 
Mnogobrojna priznanja iz znanstvenih evropskih krugova bila su u 
prvom redu namijenjena Bulićevu otkriću starokršćanskog Solina, Prvi 
i dosad jedini zbornik radova o Buliću u godini njegove smrti 1 ukazuje 
na njegove — u tom času već se činilo — neprolazne zasluge za razvoj 
stairokrš ćanske arheologije. Brojni nekrolozi koji su u domaćem i stra¬ 
nom tisku popratili njegovu smrt potvrđuju taj osnovni dojam. Pojedini 
članci koji su se javljali tijekom proteklih 50 godina, vezani uz pojedine 
obljetnice, stalno su potvrđivali taj sud. 2 Njegov doprinos, međutim 
starokršćanskoj arheologiji, epigrafiji i hagiografiji nikad nije bio pred¬ 
metom jedne posebne rasprave. 

Danas, 50 godina nakon smrti Bulića potpuno nam je jasno da arheologa 
tog ranga nismo imati u ovoj grani arheologije. Bez obzira sto je njegov 
prvenstveni znanstveni interes bio okrenut, rekao bih, humanističkoj ar¬ 
heologiji a ne nekoj, uvjetno rečeno, materijalnoj arheologiji, odnosne, 
na planu termina disciplina kazano, više arheologiji — povijesti, nego 
arheologiji u uskom smislu riječi, Bulić nije ni nalaze iz ove druge grupe 
nipošto potejenjovao, već ih je umornom muzeološkom pedanjtnošću bi- 


1 Hrvatska revija, 10/1934. 

2 Cf. D. Kečkemet, Bibliografija o Splitu , II dio, 1956, s. v.; E. Marin, Arheo¬ 
log svjetskog glasa — 40 godišnjica smrti Frane Bulića, Slobodna Dalmacija , 
29. srpnja 1974; N. Cambi, Frane Bulić — utemeljitelj hrvatskog društva za 
istraživanje domaće povijesti u Spljetu — »Bihać«, Arheološka istraživanja u 
Zagrebu i njegovoj okolici, Zagreb, 1981, 51 sli. 

Iježio i invertirao, sakupivši u svom splitskom muzeju najveću kolekciju 
kasnoantičkog materijala u našim stranama. 3 

Uprkos tako izuzetnoj životnoj intelektualnoj aktivnosti koja je udomila 
u starokršćansku arheologiju stotine stranica objavljene građe, rasprava, 
članaka-, studi'ja — prvenstveno kroz muzejski glasnik Bullettino di arche- 
ologia e storia dalmata , kasnije Vjesnik za arheologiju i historiju dalma¬ 
tinsku, kojem je Bulić bio urednikom 44 godine 4 — čitavo« to bogatstvo 
nije urodilo onakvim procvatom kakvim bi, možda, bio želio Bulić, n;i u 
njegovoj vlastitoj domovini, ni u njegovu staležu. 

U svojoj oporuci od 22, travnja 1934, malo više od tri mjeseca prije svoje 
smrti, napisao je Bulić, svjestan onoga sito je napravio, »vedrom pameti 
i mirnom dušom«, kako »bolnim srcem polazi s ovoga svijeta, što mu 
neuspjelo odgojiti koga svećenika, osobito za kršćansku arheologiju«. 5 

Možda je bio i prestrog prema sebi i prema drugima. Jer, ako i nije bilo 
nekog velikog nasljednika, bdio ih je više manjih. Količina sabranog 
znanja o kasnoantičkoj Dalmaciji nakon Bulića bila je toliko »teška« 
da je eliminirala mogućnost nekog novog Bulića za dugi period, ali je 
svim njegovim nasljednicima dala mogućnost da na njoj razvijaju nove 
spoznaje, da joj pridruže nova istraživanja širom Dalmacije. 0 

Praktički prvi put nakon Bulića starokršćanska arheologija u -nas je 
probliematizirana u referatu Nenada Cambija na arheološkom kongresu 
u Zadru. 7 Bez obzira što postoji niz novih spomenika, spoznaja, korekci¬ 
ja,, Bulićeva starokršćanska arheologija još je u cjelini tu, pred nama, 
n©narušena. U metodologiji i organizaciji rada nismo krenuli osobito 
naprijed od njegova vremena. U analizi spomenika — da, u sintezi 
sklopa, šire cjeline — ne. Činjenica je da naša arheologija nije na ovlom 
području »eksploatirala« onoliko koliko je mogla množinu Bulićevih ot¬ 
krića. To ostaje, konkretno za Salonu, jedan od njezinih zadataka. 

Bulićevo djelovanje bilo je utemeljeno na domaćim a evropskim osno¬ 
vama. Duboko ukorijenjen u svoj zavičaj, nikad ga ne napuštajući trajno, 
ni duže, Bulić je bio istovremeno konstantno povezan s evropskim znan¬ 
stvenim centrima. Najdublje su bile veze s Bečom, Rimom i s francuskim 
znanstvenim krugom na osnovi Pariz—Bruxelles. 8 Takva formacija i 
• 

3 Cf. Don F rane Bulić — Katalog izložbe, Split, 1984. 33 sli. 

6 E. Marin, Stoljetni jubilej »Vjesnika za arheologiju i historiju dalmatinsku«, 
Latina et Graeca, 11. Zagreb, 1978, 53 sli. 

5 Hrvatska revija , o. c., 553. 

6 Cf. Lj. Karaman, Rad na polju klasične arheologije u Dalmaciji u razdoblju 
od sredine prošlog vijeka do danas, Spomen knjiga, Obzor, Zagreb, 1935, 157 
sli; E. Marin, Arheološka, povijesna i lingvistička istraživanja antičkog doba 
Dalmacije u posljednjih pedeset godina, Latina et Graeca III, Zagreb, 1974. 

9 sli. 

7 N. Cambi, Neki problemi starokršćanske arheologije na istočnoj jadranskoj 
obali Materijali XII, IX Kongres arheologa Jugoslavije 1972, Zagreb, 1976, 
239 sli. 

8 H. Vetters, Frane Bulić b- Archaologe unđ-Konservator fiir Kunstđenkmaler, 
Don Frane Bulić — Katalog izložbe, str. 17; U. M. Fasola, L’Epistolario Bulić 
— de Rossi conservato nella Biblioteca Vaticana, ihid., 19 sli; N. Duval, Mon- 
seigneur Bulić et l’archćologie chretienne de son temps, ibid.- 27 sli. 



orijentacija bile su garancijom da će starokršćanska arheologija, eo ipso 
nadnacionalna, bi/ta stalno na svjetskoj znanstvenoj razini. Takvo staja¬ 
lište i borba za nj donijeli isu priznanja objektivnih sredina. Službenik 
Crkve, ali i čovjek znanosti, Buhe je ustao protiv lokalnih pobožnih 
crkvenih legenda, ovdje, a takve su bile uobičajene i drugdje u svijetu, 
i $ istini neprilikama za njihove osporavatolje. Ako se i malograđanski 
element u crkvi naljutio, kao što je to bilo i drugdje u svijetu, službena 
Crkva odala' je svom sinu priznanje. Papa ga odlikuje, Papinska rim¬ 
ska akademija za arheologiju imenuje ga svojim članom dopisnikom 
20. listopada 1894. godine. 9 

Veo od prve godine svog službenog upravljanja Arheološkim muzejom 
u Splitu, Bulić stupa u korespondenciju s G. B. de Rossijem, tada neos¬ 
pornim prvakom starokršćanske arheologije. Tu su vezu upravo osvi¬ 
jetlili za ovaj Bulićev jubilej U. M. Fasola i N. Duval. 10 Od koresponden¬ 
cije Bulić •— de Rossa u Vatikanskoj biblioteci sačuvano je 40 Bulićevih 
pisama, počevši upravo 1884. god. kroz period od 10 godina, do de Ro- 
ssijeve smrti. U Arheološkom muzeju u Splitu čuvaju se de Rossijeva 
pisma Buli ću, odgovori na njegova pitanja, savjeti, konzultacije. 11 Dra¬ 
gocjen je to izvor za našu disciplinu, te izvanredan dokument o stručnim 
i ljudskim vezama dvojice arheologa, prvog na vrhuncu svjetske slave 
i drugog, našeg Bulica, koji će je svojim radom i mudrošću pribaviti. 
Godina njihova rastanka bila je — simbolično — 1894. godina — godina 
I. međunarodnog kongresa za starokršćansku arheologiju. 

Korespodencija s de Rossijem je bila jedna u nizu Bulićevih korespon¬ 
dencija koje će markirati razvoj njegove starokršćanske arheologije. 
Upravo izdana korespondencija s Delehayeom 12 upućuje na dragocjenost 
sabiranja tih obimnih korespondencija, u prvom redu one sa Zeillerom. 
Njima se pridružuju korespondencije s evropskim epigratiČarima. 13 Rad 
na njihovoj obradi prilično je složen zbog razasutosti Bulićevih pisama po 
raznim institucijama. I najpažljiviji rad, kao sto je to bio rad don Ivana 
Ostojića na korespondenciji s Delehayeom, u takvoj situacija pretrpa po¬ 
neki nedostatak. Upravo sam imao priliku u Arheološkom muzeju u 
Splitu pronaći posljednje pismo koje je Delehaye uputio Bulaću 17. 
ožujka 1934. dz Bruxellesa, a koje nije objavljeno u Korespondenciji , 14 

• 

9 Cf. Don Frane Bulić — Katalog izložbe, passim. 

10 Fasola, L e.; Duval, 1. c. 

11 Pošto je o. Fasola upravo obradio rimski dio korespondencije Bulić — de 
Rossi, u posebnom radu publicira! ću splitski dio te korespondencije. 

12 Korespondencija — Correspondance Frane Bulić — Hippolyte Delehaye, sa¬ 
brao — recueillie par Ivan Ostojić, Split, 1984. 

13 E. Marin, Msgr. Frane Bulić i evropski epigrafičari, Živa antika , Skopje, 
u tisku. 

Vl To je samo odgovor na Bulićevo pismo od 6. ožujka (objavljeno na str. 
198—199), koje je bilo vrlo opširno, a sadrži »rifflessioni e dubbi« o Dyggveovoj 
interpretaciji oratorija sv. Asterija u solinskom amfiteatru, opažanja o natpisu 
»ecce Agnus Dei«, o ostalim solinskim mučenicima i translaciji u Rim kao i 
sjećanje na Bulićev zadnji boravak u Bruxellesu 1923. god, i na smrt belgij¬ 
skog kralja Alberta. Držim da je zgodna prilika da u ovom referatu, kod 
istog izdavača, objavim Delehayeov odgovor Buliću, koji je uslijedio odmah 
nakon prijema navednog pisma, te tako s tim malim zrnom nadopunim Osto- 
jićev vrijedan i predan rad na Bulićevoj korespondenciji. Na ovo pismo, koje 

Neka doista to pohvalno izdanje Bulićeve korespondencije s DelehayeĐar* 
bude poticajom za daljnje slične' napore. Nije slučajno don Ivan Os toj i ć 
posvetio punu patnju tom složenom poslu, pa je i pravo da ova knjiga 
predstavlja t posmrtni hommage njemu, s kojim je, kako sam bio zapisao 
u nekrologu, ^završeno jedno vrijeme, sasvim specifično, kako u životu 
oipćenijto tako i u klasičnim studijama^ u kojem su udarni doprinos pru- 
žali svećenačkii kadrovi«. 15 

•. : , ' * * * 


Bulićeva iskapanja, studij pronađenih nalaza, rasprave i korespondencija 


o njima, uporni i sistematski rad, ostavili su nam u nasljeđe bogatu baš¬ 
tinu iz kasnoantičkog života Dalmacije. Bez obzira na to* što je Bulić 
obilazio cijelu Dalmaciju, te što je obrađivao sve njezine spomenike, 
uključujući i one na otocima, i što je ponekad objavio i neku raspravu 


ću sada dati u transkripciji — a koje je Bulićevom rukom zaprimljeno dne 
20. III. 1934 — Bulić je odgovorio dopisnicom 23. ožujka u kojoj se zahvaljuje 
na pismu i daje odgovor na pitanje iz Deiehayeova pisma o mjestu objavlji¬ 
vanja Vulićeva članka (objvljeno u Korespondenciji). 

17 marš 19U 


Cher et Venere Monseigneur. 


Čeci n’est qu’une reponse provisoire a votre interessante communication. Je 
suis sur le point de partir en voyage, et on me demande d’achever d’abrod un 
travail, qui prend maintenant tous mes instants. 

Je feral mon profit de vos Rillessioni e dubbi quand j’aurai moi-meme le 
temps de la reflection « Je suis d'accord avec vous pour penser que les positions 
du Prof. Egger ne sont pas trčs solides , et je crains qu’il ne se soit meme 
completement egarć* 

Quand votre lettre m-est arrivee , je venais de donner le bon a tirer du Bulle- 
tin des Analecta , avec une courte note sur le volume de M. Duggve, L’hypothč~ 
se d’un emprunt de la mosaique du Latran a des peintures de Salone est inge- 
nieuse , mais ne me parait pas s’imposer. 

Vous rappelez dans votre lettre votre visite de 1923 — que nous n’avons pas 
oubliee! — et la reception a Laeken par notre si regrette roi Albert . Dans 
une heure nous allons etre regus, avec les autres membres de VAcademie, par 
le roi Leopold . Vous m > excuserez de n’etre pas plus long cette fois, 

Mon administration me remet la facture ci-jointe pour le Musee. On a deja 
precedement envoye un rappel qui est veste sans effet. Vous saurez a quelle 
personne ce nouveau rappel doit etre remis pour avoir une suite . 

A l’occasion, veuillez me faire connaitre a quelle adresse on peut se procurer 
le Glas dans lequel se trouve le nouvel article du prof. Vulić sur les quatre 
couronnes. Nous le ferons venir. 

Heureux d’avoir eu de bonnes nouvelles de votre sante , Je vous souhaite de 
continuer vaillemment la lutte contre les petites miseres qui vous guettenU 
et d y etre toujours le colendissimo Padrone que nous venerons tous , archeolo- 
gues et hagiographes reunis. 

Avec tous mes respects 


Hipp. Delehaye 


Cijelo pismo je vlastoručno Delehayeovo. Potcrtane su riječi koje je on sam 
potcrtao (ovdje složene korentom). 

Delehaye prihvaća Bulićevu sumnju u vezi s Eggerovim i Dyggveovim novim 
postavkama, zatim, uz sjećanje na preminula kralja Alberta pred audijenciju 
kod kralja Leopolđa, spominje i neke tekuće poslove. Krakterističan je završe¬ 
tak pisma, pun uzvišenog poštovanja prema Buliću. 

15 E. Marin, In memoriam don Ivan Ostojić, Latina et Graeca 16, Zagreb, 1980, 
147 si. 

izvan dalmatinske tematike, kao onu o mučeniku KvMfnu iz Siscije ili 
o problematici Strmija, ipak je njegovo najplodnije polje rada bila 
Salona i njezina najbliža okolica. Najznačajniji arhitektonski sklopovi 
koje je istražio jesu sklop gradskih bazilika s tzv. baziMtam Urba¬ 
nom, najvećom crkvom u čitavoj kasnoantičkoj Dalmaciji, zatim arhi¬ 
tektonski sklopovi na Manastiri nama i Mairusincu, koji su postali u svi¬ 
jetu najpoznatiji lokaliteti naše starokršćanske arheologije. Premda je 
Bulič suvereno vodio istraživanja tih lokaliteta, uviđajući prednost kole¬ 
ktivnog rada na međunarodnoj razini i gajeći svoje odlične veze s beč¬ 
kom arheologijom — našavši se u prvom periodu svoga djelovanja i u 
istoj državi s tim svojim još studentskim centrom -t sam je sklopio 
povoljne ugovore s Austrijskim arheološkim institutom te je omogućio 
tom Institutu da produbi njegova istraživanja daljnjim studijskim i di¬ 
jelom terenskim radom. Na taj je način dao mogućnost da ti solinski 
spomenici — nakon što su većinom već bili objavljeni od samoga Bu- 
lica u njegovu Bullettinu — ponovno ugledaju svjetlo dana na još ši¬ 
rem obzorju sintetske znanosti u znamenitoj seriji Forschungen in Sa¬ 
lona. 16 Rad na Marusincu uveo je i arhitekta Dyggvea u Solin, a nje¬ 
gov će rad obilježiti postbulićevski period u Solinu. Međutim, već je 
za B ulice va života, kroz istraživanja danske arheološke ekipe, koja je 
sam Đulić ugovorio, posebno na starokršćanskoj cemeterijalnoj bazilici 
na Kapljuču, ikoju je sam on bio istraživao, Dyggveov rad urodio obil¬ 
nim plodom u drugoj seriji, koja je objavljena u Danskoj, RechercKes 
a Salone.* 1 

Iskapajući na Manastirimama Bulić se je suočio s najvećom zbirkom 
starokršćanskih natpisa koji su bili pronađeni u Saloni. Redovito ih 
objavljujući i studirajući došao je u priliku da se upusti u najbliskiji 
odnos između epigraiije i arheologije, te je mogao dati najznačajniji do¬ 
prinos starokršćanskoj povijesti Dalmacije, na način koji je upravo on 
svojom metodologijom arheološkog rada idealno zamišljao i formulirao 
u govoru u auli zagrebačkog sveučilišta prigodom svoje promocije za 
doktora honoris causa , 18 Bulić je tako temeljito istraživao starokršćan¬ 
ski period Balone, od samih početaka koji su bili obilježeni mučeniš- 
tvom biskupa Domnija. Njegov je spomen-natpis, od ranije poznat, Bu- 
liić na potpuno nov način interpretirao. Proučavao je i Venancija kao i 
druge mučenike i niz drugih solinskih biskupa. Njihov je redoslijed 
uspostavio sa svojim mladim suradnikom Bervaldijem u Kronotaksi 
koja će zadugo ostati temeljnom. 19 Biskupi su bili i graditelji. Oni podi¬ 
žu ili obnavljaju katedralu, kao što je pokazao Bulićev nalaz mozaika 
u apsidi bazilike Urbane s natpisom Nova post vetera. . . 20 Ti su bis- 

• 

,G Forschungen in Salona, Wein, I. 1917, II 1926, III 1939. 

17 Recherches a Salone, Copenhague, I. 1928 (sv. II, 1933. ne odnosi se na 
starokršćansku arheologiju). 

18 F. Bulić, O metodama i ciljevima arheologije, Svečana promocija na počas¬ 
nog doktora filozofije ... Frana Bulića.,.. (izdao Ivan Bulić), Zagreb, 1922, 
14 sli. - 

19 F. Bulić—J. Bervaldi, Kronotaksa solinskih biskupa uz dodatak Kronotaksa 
spljetskih nadbiskupa (od razorenja Solina do polovice XI. v.), Bogoslovska 
smotra f Zagreb, 1912—13. 

20 Buli . dalm. XXVI—XXVI1/1903—04, 71 si, T. XIV—XV. 

kupi u kontaktu sa svjetskim kršćanskim centrima, što je Bulić najbolje 
razradio u studiji o papi Grguru Velikom i njegovim odnosima s Dal¬ 
macijom. 21 Konačno, na natpisima, Buliić će naći i elemente posljednjih 
javnih i glasnih aktivnosti Salonitanaca pred pad njihova grada i pred 
suton njihove civilizacije. Sarkofag’ s natpisom opatice Ivane pisani je 
kamen međaš na kraju starokršćanske salomitanske povijesti. 22 

Svoj doprinos starokršćanskoj arheologiji Bulić je i sam, deset godina 
pred kraj isvog života, stavio u kontekst s razvojem arheologije u Dal¬ 
maciji od samih početaka do njegovih dana. 23 U toj množini njegovih 
doprinosa ističe se i djelo o sv. Jeronimu, proizišlo na temelju velikog 
Bulićeva interesa za problematiku njegova rodnog mjesta. Iz tog je in¬ 
teresa — i toj temi posvećen — proizašao i posebni odio u Bulićevoj bi¬ 
blioteci. 271 

* * * 

Međutim, najveći doprinos koji je Bulić dao starokršćanskoj arheologi¬ 
ji, po mom sudu, jest organizacija I. medunarodino-g kongresa za staro¬ 
kršćansku arheologiju u Splitu i: Solinu 1894. godine. Bio je to doga¬ 
đaj koji je doista obilježio i usmjerio tu znanstvenu disciplinu, Nliz 
kongresa koji su ga slijedili do naših dana nastavljao je tada utabanim 
stazama. 25 

Kongres je bio pripremljen s velikom ljubavlju i akribijom. Opsežna 
dokumentacija koja se o njemu čuva u Arheološkom muzeju u Splitu 
govori o modernoj koncepciji organizatora, o temeljitim pripremama, o 
brizi za sve detalje počam od turističkih elemenata do platforme kon¬ 
gresa. Prije kongresa vođena je korespondencija s raznim evropskim ar¬ 
heolozima. U kongres,nom arhivu u Arheološkom muzeju ističu se pis¬ 
ma de Rossijfa, Kirscha, kasnijeg osnivača Papinskog instituta za 
starokršćansku arheologiju, Duchesnea, glasovitog francuskog suvreme¬ 
nika i u mnogocemu suputnika Bulićeva, de Waala i drugih. Sve je po¬ 
čelo nadahnutim Bulićevim pozivom za sastanak u Solinu, koji je su¬ 
potpisao L. JeJiić, 1892, godine. 26 Neposredna velika otkrića u Saloni 
bila su povodom takvoj ideji koja je, međutim, dobila prave, sveobu¬ 
hvatne, znanstvene vizure, daleko od pukog regionalizma. 

Travnja 1893. god, formirani Promicateljski odbor piše proglas iz Beča 
za saziv I. kongresa. Proglas je umnožen na latinskom jeziku. Potpisni¬ 
ci su mons. Bulić, prof. đr. W. A. Neumann Iz Beča, mons.dr. A. de 

• 

21 F. Bulić, San Gregorio Magno nelle sue relazioni colla Dalmazia, Buli. 
dalm., 1904, Suppl. 

22 Bulić, Sull’anno della distruzione di Salona, Buli dalm., XXIX, 1906, 268 sli. 

23 Bulić Razvoj arheoloških istraživanja i nauka u Dalmaciji kroz zadnji mi¬ 
lenij, P. o. iz Zbornika Matice hrvatske. Prilog VAHD, 1924—25. 

24 Bulić, Stridone — Grahovopolje in Bosnia luogo natale di San Girolamo, 
Buli. dalm., 1917—19; na hrvatskom jeziku u VAHD, 1920. Cf. Don Frane Bulić 
— Katalog izložbe, str. 112. 

25 Sljedeći, XI. kongres održat će se 1986. u Lyonu, Grenobleu, Ženevi i Aosti. 

26 Arhiv Arheološkog muzeja u Splitu: 26/M 1982. 

Waial iz Rima, dr. H. Swoboda iz Beča, A. Ilytrek iz Stučlanice u Štajer¬ 
skoj i dr. L. Jelić iz Beča. Dvjesta primjeraka je poslano na Ravnatelj¬ 
stvo Arheološkog muzeja u Splitu s molbom da ih razašalje »po.Dal¬ 
maciji i bližnjem jugoslavenskim zemljama«, kako to piše u dopisu na hr¬ 
vatskom jeziku koji su potpisali Neumann i Swoboda u Beču 18. travnja 
1893. Kongres je bio sazvan za rujan iste godine, a svi su zainteresirani 
upućeni da se prijave Buli ću. 27 Jelić, u svojstvu tajnika Kongresa, moli 
splitskog biskupa da primi predsjedništvo Kongresa i da ga otvoirli crkve¬ 
nim obredom i prigodnim slovom, a ujedno ga moli i za financijsku 
pomoć. 28 

Kongres je konačno sazvan i održan u kolovozu 1894. Zemaljski, odbor iz 
Zadra dodijelio mu je pripomoć. Prigodom Kongresa Bulić, Jelić i S, Ru~ 
tar izdali su vodič po Splitu i Solinu na hrvatskom i na talijanskom 
jeziku. Također je u Zadru, te kongresne godine, tiskana popratna kon¬ 
gresna publikacija, tj. zbirka radova u tri sveska Ephemeris Spalatensis , 
Ephemeris Salonitana i Ephemeris Bihačensis. Na taj je način, zapravo, 
vrlo moderno, starokršćanskoj arheologiji pridružena i staro hrvatska, 
dakle, kasnoantičkoj ranosrednjovjekovna. To se isto odrazilo i u insti¬ 
tuciji 5. sekcije Kongresa. Kongres je, naime, ustanovio Odsjek za po¬ 
vijest i starine jugoslavenske i zamislio izdavanje korpusa srednjovje¬ 
kovnih natpisa. 29 O 'tome je vođena opširna prepiska s Jugoslavenskom 
akademijom znanosti i umjetnosti nakon Kongresa. 30 

Biskupski Ordinarijat iz Splita poslao je župniku Vranjica i Solana oba¬ 
vijest o Kongresu uz poticaj na sudjelovanje crkvenim svečanostima i 
ljubaznost prema kongresistima . 31 Kongresnu legitimaciju za bis/kupa Na- 
kića potpisao je Bulić, 32 

Općina je po vodom Kongresa izdala proglas građanima te prire dila sve¬ 
čani ručak u hoteKrestoranu Troccoli. Biskup je također priredio ručak 
u svojoj palači. Svirala je glazba. Zastupnik hrvatske vlade prisustvuje 
Kongresu. Tisak je sve pratio izuzetnom pažnjom. Kongres je održan 
na najvišem kulturnom i znanstvenom nivou. Nisu tiskana posebna ada 
Kongresa, već su zapravo ona tiskana u Bullettino dalmato XVII iste 
godine. 

Zbog boljeg uočavanja Bulićeva doprinosa razvoju starokršćanske arheo¬ 
logije bit će korisno da iz Kongresne platforme koju je prihvatio i tiskao 
Promicateljem odbor uoči Kongresa (četvrta poslanica, tiskana i na latin¬ 
skom zajedno s ostalima, s imenima prijavljenih sudionika, u posebnoj 
brošuri Brevis Historia Primi Congressus Archaeologorum Christiano - 
rum Spalati — Salonis habendi , Split 1894) prenosimo glavni odlomak; 
ono što je Odbor, kojemu je Bulić bio na čelu, odlučio predložiti Kon¬ 
gresu na raspravljanje: 

• ■ , :■:: :i.- f _ <; { V ,, ■ , \ ' ■ , ; .. _ , ,, ■ > i:, . . , ■, . , . , i . ■ ; \ ' • ' 

27 Ibid, 22/M 1983. •* A’ ' -i 

28 Nadbiskupski arhiv u Splitu: NAS, S—M, Spisi god. 1893, br. 1605. 

29 Buli. dalm., XVII/1984, str. 182. 

30 Arhiv Arheol. muz. Split: 6/Kongr. 1895. 

31 NAS, S—M, Spisi god. 1894, br. 2112. 

32 NAS, S—M, Spisi god. 1893, br. 2407. 

»1. prikazati će se, koje kršćanske starine bjehu dosad odkrivene, istra¬ 
žene i proučene u Dalmaciji i u bližnjim pokrajinama; 

2. razjasnit će se, koliko se je u zadnjem deceniju uradilo za razvitak 

nauke kršćanskih starina bilo u samoj Evropi, kano na pr . u Austro¬ 
ugarskoj, Italiji, Francuskoj, Njemačkoj, Svajcarskoj itd., bilo u zem¬ 
ljama van Evrope; • ••> ;; ... .. < ? > , : ? ; 

3. raspravljat će se o utemeljenju kršćanskih muzeja i u kojim grado¬ 
vima da budu; 

4. sporazumjet će se, što se ima učiniti, da se na sveučilišnim i u bogo¬ 
slovnim zavodima podignu stolice za kršćansku arheologiju i patristiku; 

5. dokazati će se, kako umjetnici, koji uresuju crkve, mogu i moraju 
udesiti na svoju porabu one plodove, što se crpe iz. nauke kršćanske 
arheologije; 

6. označit će se put, kojim je udariti pri istraživanju kršćanskih starina, 
na lwja pravila treba paziti pri opisivanju starih stvari, i kako se knji¬ 
ge mogu na najbolji način prirediti i uresiti slikama, tako da budu i 
ukusne oblikom i jeftine cienom; 

7. u Sastanku iznieti će se priedlozi: o utemeljenju sbirke kršćanskih 
nadpisa za Austro-Ugarsku (Coopus Inscriptionum chrisbianamm Aus- 
tro-PI ungaritae) i o časopisu, koji bi sadržavao opazke i učene razprave 
o kršćanskim starinama svih učenjaka na svietu.« 

Kongres je doista i raspravljao o svim tim pitanjima. Pet kongresnih 
sekcija prihvatilo je rezolucije koje su obišle arheološki svijet. Vizija 
starokršćanske arheologije koju su formirali Bulić i njegovi glasoviti 
suvremenici započela se ostvarivati. Fundamentalno je bilo opredjelje¬ 
nje za a k r i b ii č n o s t korpusa raznih tipova arheoloških spomenika 
(1. sekcija), za povezanost znanstvenog i nastavnog pro¬ 
cesa (2. sekcija), za osposobljavanje muzeja za znan¬ 
stvenu i edukativnu ulogu, uz izravni apel za adekvatnom 
zgradom za, Arheološki muzej u Splitu kao i za adekvatnim financiranjem 
za taj i zadarski muzej (3. sekcija) i, konačno, opredjeljenje za pove¬ 
zanost arheoloških, povijesnih i p a t r i s t i č k i h zna. 
nos ti (4. sekcija), zatim za povezanost kasnoantičke i ra¬ 
nio srednjovjekovne arheologije, uz izravnu želju da Ju¬ 
goslavenska akademija znanosti i umjetnosti izda korpus ranosrednjo- 
vjekovnih natpisa (5. sekcija). 


Očito, Bulić i Kongres trasirali su 1894. temeljni smjer starokršćanske 
arheologije i otvorili široke putove za njezin razvoj. Većina opredjeljenja 
aktualna je i danas. Nakon stanovitog zastoja, starokršćanska arheolo¬ 
gija ušla je u nias u posljednjih petnaestak godina u novi peniiod oboga¬ 
ćena velikom količinom novih nalaza ili onih starih, ali produbljenih i 
proširenih. U trasiranju njezina kretanja, vjerujem, više je nego koris¬ 
no uzeti u obzir legat Buiićeva kongreesa iz 1894. 

Kažem »-Bulićev kongres« — ne slučajno. Bulić je doista bio duša toga 
kongresa. Bio je sretan da je mogao još dugi niz godina djelovati na 
ostvarivanju zacrtanih smjerova i promatrati razvoj starokršćanske arheo¬ 
logije, kod nas i u s-vijetu. 

Stoga je opravdano, kao zaključak, parafrazirati riječi koje je Duchesne 
uputio de Bossiju na samrtnoj postelja 

Don Frane , Vaše djelo niste mogli dovršiti, čak da ste živjeli kao Mojsije. 
Malo je važno da li ste se zaustavili na ovoj ili onoj točki. Metoda je 
stvorena i primijenjena. Ono što će se činiti nakon Vas, bit će uvijek 
Vaše djelo. 


33 P. Testini, Saggi dall’Epistolario Duchesne — De Kossi, Problemi e storio- 
grafia archeologica, Monseigneur Duchesne et son temps , Actes du Colloque. 
Ecole Frangaise de Kome, 1973, Roma, 1975, str. 201. 

